Βέσνα Βούλοβιτς

Η Βέσνα Βούλοβιτς (σερβικά κυριλλικά: Весна Вуловић, 3 Ιανουαρίου 1950 - 23 Δεκεμβρίου 2016) ήταν Σέρβα αεροσυνοδός, η οποία επέζησε από την υψηλότερη πτώση χωρίς αλεξίπτωτο: 10,16 χιλιόμετρα ή 33.338 πόδια. Ήταν η μοναδική επιζώσα μετά από μια έκρηξη που συνέβη στο τμήμα αποσκευών της Πτήσης 367 της JAT στις 26 Ιανουαρίου 1972, με αποτέλεσμα να συντριβεί κοντά στο Σρμπσκα Καμενίτσε της Τσεχοσλοβακίας (τώρα μέρος της Τσεχίας). Οι ερευνητές αεροπορικής ασφάλειας αποδίδουν την έκρηξη σε μια βαλίτσα βόμβα. Οι γιουγκοσλαβικές αρχές υποψιάστηκαν μετανάστες Κροάτες εθνικιστές για την ενέργεια, αλλά κανείς δεν συνελήφθη ποτέ.

Μετά το περιστατικό, η Βούλοβιτς πέρασε μέρες σε κώμα και νοσηλεύθηκε για αρκετούς μήνες. Υπέστη κάταγμα στο κρανίο, σε τρεις σπονδύλους, στα πόδια, στα πλευρά και στην πύελο. Αυτά τα τραύματα οδήγησαν σε προσωρινή παράλυση από την μέση προς τα κάτω. Η Βούλοβιτς ανέκάμψε σχεδόν πλήρως αλλά συνέχισε να περπατάει με χωλότητα. Είχε ελάχιστη ή καθόλου μνήμη του περιστατικού και δεν είχε κανένα φόβο για να ξαναπετάξει μετά το ατύχημα. Παρά την προθυμία της να ξαναδουλέψει ως αεροσυνοδός, η Jat Airways (JAT) της έδωσε δουλειά σε γραφείο, καθώς θεωρούσε ότι η παρουσία της στις πτήσεις θα προσέλκυε πολύ δημοσιότητα. Η Βούλοβιτς έγινε διάσημη στην Γιουγκοσλαβία και θεωρήθηκε εθνικός ήρωας.

Η Βούλοβιτς απολύθηκε από την JAT στις αρχές της δεκαετίας του 1990, μετά από τη συμμετοχή της σε αντικυβερνητικές διαδηλώσεις κατά τη διάρκεια της διάλυσης της Γιουγκοσλαβίας, αλλά απέφυγε την σύλληψη, καθώς η κυβέρνηση ανησυχούσε για την αρνητική δημοσιότητα που θα έφερνε η φυλάκισή της. Συνέχισε το έργο της ως ακτιβίστρια υπέρ της δημοκρατίας μέχρι ώσπου το Σοσιαλιστικό Κόμμα Σερβίας απομακρύνθηκε από την εξουσία κατά τη διάρκεια της Επανάστασης Μπούλντοζερ τον Οκτώβριο του 2000. Η Βούλοβιτς αργότερα έκανε εκστρατεία εξ ονόματος του Δημοκρατικού Κόμματος, υποστηρίζοντας την είσοδο της Σερβίας στην Ευρωπαϊκή Ένωση. Πέρασε τα τελευταία της χρόνια σε απομόνωση και μαχόταν με το σύνδρομο του επιζήσαντα. Αφού χώρισε, η Βούλοβιτς έζησε μόνη στο διαμέρισμά της στο Βελιγράδι με μικρή σύνταξη μέχρι το θάνατό της το 2016.

 Πρώτα χρόνια 
Η Βέσνα Βούλοβιτς γεννήθηκε στο Βελιγράδι στις 3 Ιανουαρίου 1950. Ο πατέρας της ήταν επιχειρηματίας και η μητέρα της ήταν γυμνάστρια. Με την αγάπη της για τους The Beatles, η Βούλοβιτς ταξίδεψε στο Ηνωμένο Βασίλειο μετά την ολοκλήρωση του πρώτου έτους του πανεπιστημίου της, ελπίζοντας να βελτιώσει την ικανότητα της στην αγγλική γλώσσα. «Αρχικά έμεινα με τους φίλους των γονιών μου στο Νιούμπερι», θυμάται, «αλλά ήθελα να μετακομίσω στο Λονδίνο. Εκεί συνάντησα έναν φίλο που πρότεινε να πάμε στη Στοκχόλμη. Όταν είπα στους γονείς μου ότι ζούσα στην σουηδική πρωτεύουσα, σκέφτηκαν τα ναρκωτικά και το σεξ και μου είπαν να γυρίσω αμέσως σπίτι». Επιστρέφοντας στο Βελιγράδι, η Βούλοβιτς αποφάσισε να γίνει αεροσυνοδός αφού είδε μια από τις φίλες της με στολή αεροσυνοδού. «Είχε τόσο ωραία εμφάνιση και είχε μόλις πάει στο Λονδίνο για μια μέρα», θυμάται η Βούλοβιτς. «Σκέφτηκα, ''Γιατί δεν θα έπρεπε να είμαι εγώ αεροσυνοδός; Θα μπορούσα να πηγαίνω στο Λονδίνο μια φορά το μήνα''». Εντάχθηκε στην JAT, τον εθνικό αερομεταφορέα και κυρίαρχη αεροπορική εταιρεία της Γιουγκοσλαβίας, το 1971

 Πτήση 367 της JAT 

 Παραπομπές 

Κατηγορία:Αεροσυνοδοί
Κατηγορία:Ακτιβιστές
Κατηγορία:Κάτοχοι παγκόσμιων ρεκόρ
Κατηγορία:Ενταφιασμοί στο Νέο Κοιμητήριο Βελιγραδίου